CELEX: 32021D0456
Language: bg
Date: 2021-03-12 00:00:00
Title: Решение за изпълнение (ЕС) 2021/456 на Комисията от 12 март 2021 година за изменение на Решение за изпълнение (ЕС) 2020/1604 по отношение на определянето на референтните стойности за някои вносители и производители за периода от 1 януари 2021 до 31 декември 2023 година (нотифицирано под номер C(2021) 1155) (само текстовете на английски, немски, нидерландски и френски език са автентични) (текст от значение за ЕИП)

16.3.2021   
               
               
                  BG
               
               
                  Официален вестник на Европейския съюз
               
               
                  L 90/1
               
            
         РЕШЕНИЕ ЗА ИЗПЪЛНЕНИЕ (ЕС) 2021/456 НА КОМИСИЯТА
         от 12 март 2021 година
         за изменение на Решение за изпълнение (ЕС) 2020/1604 по отношение на определянето на референтните стойности за някои вносители и производители за периода от 1 януари 2021 до 31 декември 2023 година
         
            
               (нотифицирано под номер C(2021) 1155)
            
         
         (само текстовете на английски, немски, нидерландски и френски език са автентични)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (1), и по-специално член 16, параграф 3 от него,
         като има предвид, че:
         
                     (1)
                  
                  
                     С Решение за изпълнение (ЕС) 2020/1604 на Комисията (2) се определят референтни стойности за периода от 1 януари 2021 г. до 31 декември 2023 г. за всеки вносител или производител, който законно е пуснал на пазара флуоровъглеводороди през периода от 1 януари 2015 г. до 31 декември 2019 г., както е докладвано съгласно член 19 от Регламент (ЕС) № 517/2014.
                  
               
                     (2)
                  
                  
                     С Регламент за изпълнение (ЕС) 2018/1992 на Комисията (3) бе изменен Регламент за изпълнение (ЕС) № 1191/2014 (4), за да се предвиди разделянето на докладваните данни за количествата флуоровъглеводороди, пускани на пазара в Обединеното кралство и в Съюза от 27 държави членки, считано от календарната 2018 година.
                  
               
                     (3)
                  
                  
                     Вносителите и производителите, установени в Обединеното кралство, внесоха допълнителни потвърдени данни пред Комисията, които допълват вече изготвените от тях доклади съгласно член 19 от Регламент (ЕС) № 517/2014 за периода 2015—2017 г. В тези данни се прави разграничение между флуоровъглеводороди, пуснати на пазара в Обединеното кралство и в Съюза от 27 държави членки.
                  
               
                     (4)
                  
                  
                     За определянето на референтните стойности за периода от 1 януари 2021 г. до 31 декември 2023 г., ако вносители и производители, докладвали, че са пускали физически (т.е. не под формата на разрешения) флуоровъглеводороди на пазара както в Обединеното кралство, така и в Съюза от 27 държави членки, в Решение за изпълнение (ЕС) 2020/1604 се вземат предвид количествата, пуснати на пазара в Съюза от 27 държави членки.
                  
               
                     (5)
                  
                  
                     Съгласно член 18, параграф 2 от Регламент (ЕС) № 517/2014, ако вносителите или производителите разрешават използването на своите квоти, съответните количества флуоровъглеводороди се считат за пуснати на пазара от тези дружества към момента на даване на разрешението. Няма налични докладвани данни, които да дават възможност за разделяне на разрешенията за използване на квоти на количества флуоровъглеводороди, пуснати на пазара в Обединеното кралство и в Съюза от 27 държави членки. Освен това вносителите или производителите не са в състояние да уточнят на кой пазар тяхната разрешена квота е била или ще бъде използвана от дружеството получател.
                  
               
                     (6)
                  
                  
                     Същевременно, ако вносителите или производителите са докладвали за физическо пускане на пазара както в Обединеното кралство, така и в Съюза от 27 държави членки, в Решение за изпълнение (ЕС) 2020/1604 се предвижда, че същото разделяне на пазара се прилага и за общото количество разрешения за използване на квоти, издадени от тези вносители и производители. В това отношение в посоченото решение за изпълнение се счита, че само част от тези разрешения са били пуснати на пазара в Съюза от 27 държави членки.
                  
               
                     (7)
                  
                  
                     Няма пряка връзка между разделянето на пазара, свързано с физическото пускане на флуоровъглеводороди на пазара, и разделянето на пазара, свързано с разрешенията за използване на квоти. Следователно общото количество разрешения за използване на квоти, издадени от вносители или производители, които през същата година или която и да е година в периода 2015 — 2019 г. са докладвали, че са пуснали флуоровъглеводороди на пазара както в Обединеното кралство, така и в Съюза от 27 държави членки, следва да се счита за пуснато на пазара в Съюза от 27 държави членки.
                  
               
                     (8)
                  
                  
                     В това отношение референтните стойности за съответните вносители и производители за периода от 1 януари 2021 до 31 декември 2023 г. следва да бъдат преизчислени. Това преизчисляване засяга само осем дружества, които ще бъдат уведомени отделно за съответната референтна стойност. Вносителите и производителите, чиито референтни стойности не са засегнати от настоящото решение, няма да получат индивидуално уведомление за своите непроменени референтни стойности.
                  
               
                     (9)
                  
                  
                     Следователно Решение за изпълнение (ЕС) 2020/1604 следва да бъде съответно изменено по отношение на референтните стойности на осем вносители и производители. Изменението засяга само редовете, свързани с референтните стойности на всеки от тези вносители и производители, както е предвидено в приложението към настоящото решение.
                  
               
                     (10)
                  
                  
                     За да се приведе датата на прилагане на измененията в съответствие с датата на прилагане на Решение за изпълнение (ЕС) 2020/1604, уместно е настоящото решение да се прилага от 1 януари 2021 г.
                  
               
                     (11)
                  
                  
                     Мерките, предвидени в настоящото решение, са в съответствие със становището на Комитета, създаден съгласно член 24 от Регламент (ЕС) № 517/2014,
                  
               ПРИЕ НАСТОЯЩОТО РЕШЕНИЕ:
         
            Член 1
            Редове 200, 397, 608, 957, 969, 1333, 1365 и 1379 от приложението към Решение за изпълнение (ЕС) 2020/1604 се изменят в съответствие с приложението към настоящото решение.
         
         
            Член 2
            Адресати на настоящото решение са следните предприятия:
            
                         
                     
                     
                        Идентификационен номер в регистъра
                     
                     
                        Наименование на предприятието и адрес
                     
                  
                        1.
                     
                     
                        14806
                     
                     
                        
                                    Daikin Refrigerants Europe GmbH
                                 
                              
                                    Industriepark Hoechst,D821
                                 
                              
                                    Frankfurt 65926
                                 
                              
                                    Германия
                                 
                              
                  
                        2.
                     
                     
                        9410
                     
                     
                        
                                    ARKEMA France
                                 
                              
                                    420 rue d'Estienne d'Orves,
                                 
                              
                                    Colombes cedex 92705
                                 
                              
                                    Франция
                                 
                              
                  
                        3.
                     
                     
                        9978
                     
                     
                        
                                    RSL Ireland Limited
                                 
                              
                                    48F Robinhood Industrial Estate,
                                 
                              
                                    Clondalkin Dublin 22
                                 
                              
                                    Ирландия
                                 
                              
                  
                        4.
                     
                     
                        9461
                     
                     
                        
                                    Honeywell Fluorine Products Europe B.V.
                                 
                              
                                    Stationsplein Zuid-West ,961
                                 
                              
                                    Schiphol-Oost NL-1117 CE
                                 
                              
                                    Нидерландия
                                 
                              
                  
                        5.
                     
                     
                        28243
                     
                     
                        
                                    Mexichem Fluor EU B.V.
                                 
                              
                                    Stationsplein,3
                                 
                              
                                    Zwolle 8011 CW
                                 
                              
                                    Нидерландия
                                 
                              
                  
                        6.
                     
                     
                        9401 
                     
                     
                        
                                    A-Gas (UK) Ltd
                                 
                              
                                    Banyard Road, Portbury West,
                                 
                              
                                    Bristol BS20 7XH
                                 
                              
                                    Обединено кралство
                                 
                              
                  
                        7.
                     
                     
                        9475
                     
                     
                        
                                    Mexichem UK Limited
                                 
                              
                                    The Heath Business & Technical Park,
                                 
                              
                                    Runcorn, Cheshire WA7 4QX
                                 
                              
                                    Обединено кралство
                                 
                              
                  
                        8.
                     
                     
                        9996
                     
                     
                        
                                    Sea-Fire Europe Ltd
                                 
                              
                                    Unity 2 Discovery Voyager Park Portfield Road,
                                 
                              
                                    Portsmouth PO2 5FN
                                 
                              
                                    Обединено кралство
                                 
                              
                  
         
            Член 3
            Настоящото решение се прилага от 1 януари 2021 г.
         
         
            Съставено в Брюксел на 12 март 2021 година.
            
               
                  За Комисията
               
               Frans TIMMERMANS
               
                  Изпълнителен заместник-председател
               
            
         
         
            (1)  ОВ L 150, 20.5.2014 г., стр. 195.
         
            (2)  Решение за изпълнение (ЕС) 2020/1604 на Комисията от 23 октомври 2020 г. за определяне, в съответствие с Регламент (ЕС) № 517/2014 на Европейския парламент и на Съвета за флуорсъдържащите парникови газове, на референтни стойности за периода от 1 януари 2021 г. до 31 декември 2023 г. за всеки производител или вносител, който законно е пускал флуоровъглеводороди на пазара в Съюза, считано от 1 януари 2015 г., както е докладвано съгласно горепосочения регламент (ОВ L 364, 3.11.2020 г., стр. 1).
         
            (3)  Регламент за изпълнение (ЕС) 2018/1992 на Комисията от 14 декември 2018 година за изменение на Регламент за изпълнение (ЕС) № 1191/2014 по отношение на предвиденото в член 19 от Регламент (ЕС) № 517/2014 докладване на данни за флуоровъглеводородите, пускани на пазара в Обединеното кралство и в Съюз, съставен от 27 държави членки (ОВ L 320, 17.12.2018 г., стр. 25)
         
            (4)  Регламент за изпълнение (ЕС) № 1191/2014 на Комисията от 30 октомври 2014 г. за определяне на формата и средствата за подаване на доклада по член 19 от Регламент (ЕС) № 517/2014 на Европейския парламент и на Съвета за флуорсъдържащите парникови газове (ОВ L 318, 5.11.2014 г., стр. 5).
      
      
         
            ПРИЛОЖЕНИЕ
            
               (Чувствителна търговска информация — да не се публикува)